stanford-oval/wikipedia huggingface dataset:
מרדכי גימפל יפה
כתביו

הגדת מרדכי באתר היברובוקס על ההגדה של פסח, יצא לאור בפיוטרקוב תר"ע בשם הגדה של פסח עם באור הגדת מרדכי על דרך פלפול ועמקות מאד נעלה, ובכמה מהדורות נוספות.
תוספת ביאורים והגהות הרמ"ג – הגהות וביאורים על מדרש "שוחר טוב" לתהלים. הודפס עם מדרש שוחר טוב ועם ביאורים אחרים. לראשונה הודפס בורשה תרכ"ה.
תכלת מרדכי – על פירוש הרמב"ן לתורה. יצא לאור לראשונה בהוצאת א. לוין אפשטיין – דפוס עזריאל, ירושלים, תשי"ד.
אלף המגן – על מסכת הוריות, יחד עם גיסו הרב נתן נטע לוריא, ורשה תרע"ב, (באתר היברובוקס).
זכרונות מרדכי – מכתבים לשניים מבניו ולברונים הירש גינצבורג ובנו דוד ולשר משה מונטיפיורי; הספד על מונטיפיורי; צוואתו ועוד. בספר נדפס גם "הספד מר", של הרב ירוחם פישל פינס על הרב גימפל-יפה. ורשה תרע"ג.
מבחר כתבים, ירושלים תשל"ח, כולל גם את "זכרונות מרדכי".
לקריאה נוספת

בנימין יפה, הרב מיהוד: מרדכי גימפל יפה, בהוצאת "המדור הדתי במחלקה לענייני הנוער והחלוץ של ההסתדרות הציונית", ירושלים תשי"ח.
הרב צבי הירש הכהן וולק, תכלת מרדכי: תולדות... רבי מרדכי גימפל יפה, רבה של ראז’ינאי ובעל "תכלת מרדכי" על הרמב"ן ;
בתוך: כתר כהונה: חידושי סוגיות ועניינים, מכון ירושלים – מפעל תורת חכמי ליטא", ירושלים תשס"ד, עמ' 26–60.
מובא גם במהדורת "מכון ירושלים" לפירוש הרמב"ן לתורה בכרך א', עמ' 16–40.
רפאל חסמן והרב צבי יהודה הכהן קוק, 'יהדות ליטא', כרך ג', תל אביב, תשכ"ז, עמ' 56
הערות שוליים

↑  למשל בהלכות שחיטה תמך בהוצאה לאור משותפת של הספר "תיקוני שלמה" (הקישור אינו פעיל, 30 אוגוסט 2018) של הרב שלמה זלמן נכד הגאון מווילנה יחד עם הספר הישן יותר אהל יצחק – וחייב את השוחטים ללמוד את שני הספרים.
↑  על יחיאל בריל ומפעל חייו
↑  על תשובות באנשי און, הלבנון, 22 בנובמבר 1869
↑  בספרו של הרב ישראל יהושע טרונק מקוטנא נגד הקלות בשביעית הוא מצטט "אך בשקר השמיעו קולי קולות כי השמירה השביעית נוגעת לסכנת נפשות". בהמשך, בעקבות היתר המכירה שבו תמכו מגדולי הפוסקים כמו הרב יצחק אלחנן ספקטור מקובנה הרב ישראל יהושע טרונק מקוטנא הצטרף הרב לאוסרים באמרו: "איך שתהיה ההלכה הקבועה בעניין שמיטה בזמן הזה, דאורייתא או דרבנן, ראויים אנו ומחויבים לקיימה בזה, מלבד כי גם חמורים דברי סופרים מדברי תורה. (ציטוטי הרב יפה בספרו המקוון של הרב קלמן כהנא באתר דעת).
↑  שנת השמיטה אצל הבילויים. נכד אחותו, הרב קוק, תמך בהיתר המכירה והרחיבו.
↑  אתר גינות עדן לאזכרת נפטרים רושם את הרב בחלקת הראשונים, כולל תמונת המצבה של ראשון הנקברים במקום
↑  עם פטירתו נתגלע ויכוח בין תושבי עקרון ופתח תקווה על צוואתו בעניין מקום הקבורה. בסופו של דבר הוכרע שייקבר בפתח תקווה.
↑  הרב צבי יהודה הכהן קוק, לנתיבות ישראל, חלק ב' עמוד ל"א.
↑  על פרשת וארא באתר [קיבוץ שדה אליהו (אנגלית) www.seliyahu.org.il/parasha/par5760/epar60015.rtf]
↑  על תקנת בנות ישראל באתר דעת.
↑  שבת הראי"ה, גיליון 43 באתר ישיבה.
↑  ארכיון מרדכי גימפל יפה, בספרייה הלאומית
↑  ראו מכתב שכתב לראי"ה נ"א ("נכד אחותי").
↑  ברל כהן, קראַקינאָווע, בספרו: יִידישע שטעט, שטעטלעך און דאָרפֿישע יִישובים אין ליטע ביז 1918: היסטאָריש-ביאָגראַפֿישע סקיצעס, ניו יורק 1991, עמ' 508, באתר היברובוקס.
↑  תוספת ביאורים והגהות הרמ"ג
| --- | --- |
בקרת זהויות :  NLI: 987007299551905171  PLWABN: 9811346141505606  GND: 142551880  ISNI: 0000 0000 8452 6202  LCCN: no91005202  VIAF: 58640766   WorldCat (עם VIAF): 58640766
שיקגו (מחזמר)

| --- | --- |

כרזת המחזמר בברודוויי
 מילות השירים:  פרד אב
 מבוסס על:  מחזה מאת מורין דלאס ווטקינס
 ליברטיסט:  פרד אב בוב פוסי
 מוזיקה:  ג'ון קנדר
 מדינה:  ארצות הברית ארצות הברית
 סוגה:  מחזמר
 הצגת בכורה:  1975
 מספר מערכות:  2
 שפה:  אנגלית
 פרסים:  פרס טוני לחידוש המחזמר הטוב של השנה והכוריאוגרפיה הטובה ביותר
 www.chicagothemusical.com
שיקגו הוא מחזמר שעלילתו מתרחשת בשיקגו של תקופת היובש. המחזמר מבוסס על מחזה באותו השם מאת הכתבת מורין דלאס ווטקינס, המספר אודות פשעים אמיתיים שעליהם דיווחה. עלילת המחזמר היא סאטירה על שחיתות שלטונית בניהול משפטים פליליים ועל הרעיון של "פושע מפורסם".
ההפקה הראשונה של המחזמר עלתה בברודוויי בשנת 1975 והוצגה 936 פעמים עד שנת 1977. בוב פוסי היה הכוריאוגרף של ההפקה וסגנונו המיוחד מאפיין אותה עד היום. בשנת 1979 עלתה הגרסה הלונדונית של המחזמר בווסט אנד ל-600 הצגות. לאחר מכן חודשה ההפקה בברודוויי בשנת 1996 ושנה מאוחר מכן חודשה בווסט אנד.
המחזמר נמצא במקום השלישי ברשימת מחזות הזמר שהוצגו מספר הפעמים הרב ביותר בברודוויי עם למעלה מ-6,700 הצגות לאורך השנים. ההפקה הלונדונית רצה במשך קרוב ל-15 שנה והפכה למחזמר האמריקאי שהוצג מספר הפעמים הרב ביותר בלונדון. לאור ההצלחה, בשנת 2002 יצאה לאור גרסת הסרט של המחזמר בבימויו של הבמאי רוב מרשל, ובהשתתפות רנה זלווגר, קתרין זיטה ג'ונס, ריצ'רד גיר וקווין לאטיפה. הסרט זכה לפרסים רבים.[דרוש מקור]
עלילה > מערכה I

אמצע שנות ה-20 בשיקגו, ולמה קלי היא נערת וודוויל שרצחה את בעלה ואחותה כשתפסה אותם יחד במיטה. היא מברכת לשלום את הקהל של ההופעה הערב ("כל הג'אז הזה"). באותו הזמן, אנו שומעים על נערת מקהלה, רוקסי (קיצור לרוקסן) הארט, שרצחה את המאהב שלה, פרד קייסלי.
רוקסי משכנעת את בעלה איימוס שהנרצח היה פורץ, ואיימוס ברצון לוקח על עצמו את האשמה. רוקסי מבטאת את הערכתה לטיפשות של בעלה ("פוצי מוצי").
כשהשוטר מכריז על שמו של הנרצח, איימוס מחבר אחד ועוד אחד ומבין את התרמית. רוקסי נעצרת ונשלחת לאגף הנשים בכלא של מחוז קוק, המאוכלס בסוהרת הראשית, מאמא מורטון, ושאר האסירות ("טנגו אגף הנשים"). על האגף שולטת ביד רמה מאמא מורטון, שנוהגת בשיטה של עזרה הדדית המתאימה ללקוחותיה ("מי שטוב למאמא"). מאמא עזרה לוולמה להפוך לרוצחת מספר 1 של השבוע בתקשורת ומתנהגת כסוכנת של ולמה לקראת חזרתה לבמות.
ולמה לא מרוצה לראות את רוקסי, שגונבת לה את אור הזרקורים, יחד עם עורך הדין שלה - בילי פלין. רוקסי משכנעת את בעלה איימוס להשיג לה את הכסף הדרוש בשביל עורך הדין ("ריקוד סטפס"). בילי שר את ההמנון שלו, מלווה בחבורת רקדניות-מעריצות ("תנו לי אהבה עכשיו"). בילי לוקח על עצמו את הייצוג של רוקסי ומארגן מחדש את העובדות בסיפורה, בעזרתה של כתבת טור רכילות אוהדת - מרי סאנשיין ("טיפ טיפה של טוב").
מסיבת העיתונאים של רוקסי הופכת למופע פיתום כשבילי מספר את הגרסה החדשה של האמת ורוקסי מניעה את שפתיה ("יד שלחנו לאקדח").
רוקסי הופכת לכוכבת החדשה של שיקגו והיא מכריזה על כך בזמן תכנון הקריירה העתידית שלה בוודוויל ("רוקסי"). ככל שהתהילה של רוקסי גוברת, כוכבה של ולמה דועך. ב"אקט של נואשות", היא מנסה לשכנע את רוקסי לחדש איתה את הקטע שלה ושל אחותה ("קשה לי לבד") אבל רוקסי מסרבת ומגלה שהכותרות הראשיות מספרות עכשיו על רוצחת אחרת ולא עליה. ולמה ורוקסי מבינות שאין אף אחד שהן יכולות לסמוך עליו אלא על עצמן ("יש לי רק אותי").
אחרי מחשבה מאומצת, רוקסי מחליטה שהיריון בכלא יחזיר אותה לכותרות.
עלילה > מערכה II

ולמה מברכת את הקהל לשלום ומודיעה על המשך המזל הטוב של רוקסי ("ישנה אחת"), למרות השקרים הברורים שלה ("יופי של בייבי"). מעט מבויש מהמעמד, איימוס מכריז בגאווה כי הוא האבא, אך עדיין אף אחד לא מבחין בו ("מר צלופן"). ולמה מנסה להראות לבילי את הטריקים שהיא הכינה למשפט שלה ("כשוולמה מול שופט").
עם אגו הולך ומתפתח, רוקסי רבה עם בילי ומפטרת אותו. היא חוזרת למציאות כשמגלה על הוצאה להורג של חברתה לתא.
יום המשפט הגיע ובילי מרגיע את רוקסי, הוא אומר לה שכל זה רק קרקס אחד גדול ("הוקוס פוקוס"). בילי מייעץ לרוקסי להשתמש בכל הטריקים של ולמה, לתדהמתן של ולמה ומאמא שמאזינות למשפט ברדיו ("קלאס"). בילי מצליח לזכות את רוקסי כמובטח, אך ברגע התהילה שלה מגיעה ידיעה על רוצחת מסעירה חדשה וכל עיני העיתונות נישאות לעברה. רוקסי מבינה ש-15 דקות התהילה שלה הסתיימו. בילי נוטש את רוקסי לבד, איימוס מופיע ומבטיח שהוא לא יעזוב אותה. אך כשרוקסי מתוודה שלא היה בכלל שום תינוק, איימוס עוזב אותה לתמיד. בודדה לגמרי, רוקסי נזכרת בהנאות החיים הקטנות ("כיום").
היא מצטרפת לוולמה למופע חדש בו הן מופיעות ורוקדות יחדיו ("דבש חם ראג") ולבסוף מצטרפת אליהן כל הלהקה ("פינאלה").
המחזמר בברודוויי

המחזה "שיקגו" עלה לראשונה בברודוויי בשנת 1926 והוצג 172 פעמים.[דרוש מקור]
גרסת המחזמר עלתה בברודוויי ב-3 ביוני 1975 בתיאטרון רחוב 46 בכיכובם של גוון ורדון בתפקיד רוקסי הארט, צ'יטה ריברה בתפקיד ולמה קלי, ג'רי אורבך בתפקיד העו"ד בילי פליין ובארני מרטין בתפקיד איימוס הארט. המחזמר היה מועמד ב-10 קטגוריות לפרס טוני אך לא זכה בשום פרס (רוב הפרסים באותה השנה נקטפו על ידי "שורת המקהלה"). ההפקה רצה עד ה-22 באוגוסט 1977 ובמהלך הריצה השתתפו גם לייזה מינלי ואן ריינקינג בתפקיד רוקסי.
החידוש למחזמר עלה ב-14 בנובמבר 1996 בתיאטרון ריצ'רד רוג'רס בבימויו של וולטר בובי בכיכובם של אן ריינקינג בתפקיד רוקסי הארט, ביבי ניווירת' בתפקיד ולמה קלי, ג'יימס ניוטון בתפקיד בילי פליין וג'ואל גריי בתפקיד איימוס הארט. המחזמר זכה בשישה פרס טוני (שיא זכיות למחזמר שעלה בהפקה מחודשת). בשנים 1997–2003 המחזמר הופיע בתיאטרון שוברט ומשנת 2003 ועד היום המחזמר מופיע בתיאטרון אמבדסור.
מפורסמים רבים הופיעו במחזמר במהלך השנים כאוטה למפר (ולמה). רותי הנשל, מרילו הנר, שרלוט ד'אמבוזי, סנדי דאנקן, איימי ספנגר, מלאני גריפית, ברוק שילדס, שירי מימון (רוקסי הארט). סופיה ורגרה (מאמא מורטון). פטריק סווייזי, מייקל האל, גרגורי האריסון, נרום לואיס, טום וופאט, אשר, בילי סיירוס, כריסטופר סיבר (בילי פליין).
המחזמר בווסט-אנד לונדון

המחזמר עלה בלונדון לראשונה ב-10 באפריל 1979 בתיאטרון קיימברידג' בכיכובם של ג'ני לוגן בתפקיד רוקסי הארט ואנטוניה אליס בתפקיד ולמה קלי ורץ כ-600 פעמים.[דרוש מקור]
החידוש למחזמר עלה ב-18 בנובמבר 1997 בתיאטרון אדלפי בכיכובם של רותי הנשל בתפקיד רוקסי הארט, אוטה למפר בתפקיד ולמה קלי והנרי גודמן בתפקיד בילי פליין. המחזמר רץ כ-15 שנה ונסגר בתאריך ה-1 בספטמבר 2012. המחזמר הופיע בתיאטרון אדלפי בשנים 1997–2006, בתיאטרון קיימברידג' בשנים 2006–2011 ובתיאטרון גאריק בשנים 2011–2012.[דרוש מקור]
במהלך הריצה השתתפו גם צ'יטה ריברה (ולמה קלי מההפקה המקורית בברודוויי), ברוק שילדס, פרנסס ראלף (אפונין מההפקה המקורית של "עלובי החיים"), בוני לנגפורד ואמריקה פררה בתפקיד רוקסי הארט.
המחזמר בישראל

המחזמר עלה לראשונה בישראל בהפקת תלמידי בית הספר למשחק "בית צבי" בשנת 1992, בתרגומה של רבקה משולח, בבימוי לארי סמית ובכיכובן של התלמידות שרית וינו אלעד ושרון שחל.[דרוש מקור]
בשנת 2004 עלה המחזמר בהפקה משותפת של תיאטרון בית ליסין והאופרה הישראלית בתרגומו של אהוד מנור, בבימוי וכוריאוגרפיה של קן אולדפילד ובניהולו המוזיקלי של אלדד שרים.[דרוש מקור]
בשנת 2012, 20 שנה לאחר שעלה לראשונה בארץ, חודש המחזמר ב"בית צבי", בהשתתפות תלמידי השנה השלישית, בבימויו של דניאל אפרת, כוריאוגרפיה של עוז מורג ובניהולו המוזיקלי של ליאור רונן. [דרוש מקור]
בשנת 2014 הועלה המחזמר בבימת הנוער ברחובות (באולם הקאמרי) בהשתתפות 22 חניכים בכיתות י-יב, כאשר הכוריאוגרפיה, הבימוי והניהול המוזיקלי נעשו כולם על ידי מיכאל פלד.[דרוש מקור]
ההפקה המקורית של ברודוויי הגיעה להיכל התרבות בתל אביב למספר הופעות, בתאריכים ה-7–16 במרץ 2019, בכיכובה של שירי מימון.[דרוש מקור]
בשנת 2023 עלה המחזמר במרכז ענב לתרבות בתרגום עמית מינסטר ואסף לוי ובבימוי שחר פרץ ואבישי בן-גל.[דרוש מקור]
המחזמר צפוי לעלות בתיאטרון הארצי ב-2025 בכיכובם של רונה-לי שמעון, רוני דלומי, רן דנקר, מירי מסיקה ואנה ארונוב. הגרסה הזו מבוססת על תרגומו הישן של מנור והבמאי הוא אלדר גוהר גרויסמן. המחזמר ילווה בתזמורת חיה בת 14 נגנים, והוא יוצג במשכן לאמנויות הבמה בתל אביב למספר מופעים מוגבל.
המחזמר בישראל > שחקנים

| דמות | הפקת בית צבי 1992 | הפקת בית ליסין והאופרה הישראלית 2004 | הפקת בית צבי 2012 | הפקת התיאטרון הארצי 2024 |
| --- | --- | --- | --- | --- |
| ולמה קלי | שרית וינו אלעד | מיה דגן | יפעת כהן | רונה לי שמעון / הגר אנגל |
| רוקסי הארט | שרון שחל | ריטה | נוי הלפרין | רוני דלומי |
| מאמא מורטון | טלי עצמון | ריקי גל | שיר זלינגר / שירן גרוס | מירי מסיקה |
| בילי פלין | יורם חטב | ששי קשת | בר פלד | רן דנקר |
| איימוס הארט | חן חגי | ישראל קטורזה | עידן שמי / אבישי בן גל | דן קיזלר |
| מרי סאנשיין |  | ישראל ארנסט | רביב מדר | אורי אלקיים |
| הלהקה | נורמן עיסא, שירי גולן, נתי רביץ, תומי יואל, גילת חדי, יולי הרגיל, סיגל הררי, אדוה טס, גדעונה רז | נתנאל בלאיש, נאוה יעקובי, יהונתן סוטחי, לולה פישביין, אנוש אברהם, דניאל אפרת, הילה ברייר, יניב טולדנו, מורן ליאני, שרון צור, עופר רגירר, קרן רמי ועומר שיש. | עופר פלדמן, תדהר יששכר, ירדן מרחבי, דניאל שרי גרטמן, לירון ויגדור, סיון כהן, נופר ברקול, אור ברכה וצר, מונא חוא, שירן לגזיאל, שחר פרץ, אדם כהן, עומר זמרי, גל פופולר | יעל דובר, יובל קלו, אנה ארונוב, מתנאל קונבסקי |
| דמות | הפקת מרכז ענב 2023 |
| --- | --- |
ולמה קלי: עמית זיתון / הגר אנגל
רוקסי הארט: יעל דובר / ספיר באומוול
מאמא מורטון: תום אנטופולסקי / אורי אלקיים (מיס סיסטרטה)
בילי פלין: אביתר בר דוד / נדיר אלדד
איימוס הארט: ערן לחמן
מרי סאנשיין: רותם מלר
הלהקה: עדי מיוחס, מרב צברי, טיילה ג'ייד בדסר, גילי גוברמן, גילי גבל, יובל אבירם, דין רואס, אדיר בובליל, גל טופולנסקי,
The Tortured Poets Department

The Tortured Poets Department (בעברית: מחלקת המשוררים המעונים) הוא אלבום האולפן ה-11 של הזמרת-יוצרת האמריקאית טיילור סוויפט. הוא יצא לאור ב-19 באפריל 2024 דרך חברת התקליטים ריפבליק רקורדס והורחב לאלבום כפול שעתיים לאחר יציאתו, שכותרתו ‏The Anthology (בעברית: האנתולוגיה), בו הכיל כרך שני של שירים. סוויפט הכריזה על האלבום בטקס פרסי גראמי ה-66 לאחר שזכתה בפרס גראמי לאלבום הפופ הווקאלי הטוב ביותר עבור אלבום האולפן העשירי שלה, Midnights ‏(2022).
האלבום קיבל מועמדויות בטקס פרסי גראמי ה-67 בקטגוריות אלבום השנה ואלבום הפופ הווקאלי הטוב ביותר.
רקע והכרזה

סוויפט הוציאה את אלבום האולפן העשירי שלה, Midnights, ב-21 באוקטובר 2022, להצלחה מסחרית וביקורתית נרחבת. בשנה שלאחר מכן, היא הוציאה שני אלבומים שהוקלטו מחדש, Speak Now (Taylor's Version) ו-1989 (Taylor's Version), כחלק מפרויקט חידושי הוצאות אלבומים.
ב-4 בפברואר 2024, סוויפט החלה לפרסם את יציאתו של אלבום חדש על ידי שינוי תמונת הפרופיל שלה בכל פלטפורמות המדיה החברתית לגרסה בשחור-לבן. מעריצים העלו השערות באינטרנט שהיא מתכוננת להוציא את Reputation (Taylor's Version), הקלטה מחודשת של אלבום האולפן השישי שלה, Reputation‏ (2017). האתר של סוויפט גם נראה כאילו תקלה, ודיווח על קוד סטטוס HTTP לא סטנדרטי 321 חריג, כמו גם קוד שגיאה "hneriergrd", שהמעריצים פענחו להיות אנגרמה באיות "אדום הרינג". בבדיקת קוד המקור של האתר, נמצא שהוא מכיל מילים בשפה זרה.
סוויפט זכתה בפרס הגראמי עבור אלבום הפופ הווקאלי הטוב ביותר ואלבום השנה עבור Midnights. בנאום הקבלה שלה לראשון, היא חשפה אלבום אולפן חדש ששמרה בסוד בשנתיים האחרונות, בשם The Tortured Poets Department, שייצא ב-19 באפריל 2024. במופע הפתיחה של סיבוב ההופעות של "The Eras Tour"‏ (2023–2024), סיבוב ההופעות השישי שלה, בטוקיו מספר ימים לאחר מכן, חשפה סוויפט שאם לא הייתה זוכה בגראמי, תוכנית הגיבוי שלה הייתה להכריז על האלבום אז. עטיפת האלבום פורסמה לחשבונות המדיה החברתית שלה, יחד עם צילום של פתק בכתב יד, ששילבו תרגומים לאנגלית של המילים מקוד המקור של האתר שלה:
וכך אני נכנסת לראיות / מעיל הזרועות שלי המוכתם / המוזות שלי, נרכשות כמו חבורות / קמעות וקסמי / טיק, טיק, טיק של פצצות האהבה / עורקי הדיו השחורה שלי / הכל יפה באהבה ובשירה...
בברכה, יו"ר מחלקת המשוררים המעונים.
האלבום, שמכיל גם את רצועת הבונוס "The Manuscript" בפורמט הפיזי שלו, הפך זמין להזמנה מוקדמת באותו זמן, לצד דיסק דלוקס במהדורת אספנים שאזל באתר שלה תוך פחות משעתיים. למחרת חשפה סוויפט את רשימת הרצועות בחשבונות המדיה החברתית שלה, כולל שיתופי פעולה עם הראפר האמריקאי פוסט מאלון בשיר הראשון "Fortnight" ולהקת האינדי רוק האנגלית Florence and the Machine ב-"Florida!!!"; סולנית פלורנס אנד דה מאשין, פלורנס וולץ', פרסמה את רשימת הרצועות לסטורי באינסטגרם שלה עם הכיתוב "ראש המחלקה של בתים רדופים". ארבע מהדורות פיזיות של האלבום, שכל אחת מהן נקראת על שם אחר ומכילה רצועת בונוס, דהיינו "The Manuscript",‏ "The Bolter",‏ "The Albatross" ו-"The Black Dog", נהפכו לזמינות לרכישה; סוויפט הכריזה על שלוש המהדורות האחרונות במהלך סיבוב ההופעות שלה "The Eras Tour".
באוקטובר 2024, סוויפט הכריזה כי היא מוציאה מהדורת "אנתולוגיה" של The Tortured Poets Department לראשונה על גבי ויניל ותקליטור. המוצרים ייצאו במבצע מיוחד לבלאק פריידיי בלעדית בחנויות טארגט בארצות הברית. המהדורה תכלול 35 שירים, עם 4 רצועות אקוסטיות בונוס נוספות. הגרסה על גבי ויניל תכלול 4 תקליטים בצבעים שקופים ותלווה בפוסטר.
הצלחה מסחרית

האלבום שבר מספר שיאי סטרימינג בספוטיפיי ובאפל מיוזיק, כולל: האלבום הכי שמור מראש בספוטיפיי, הכי הרבה השמעות בספוטיפיי ליום אחד לאלבום ושיר בודד ("Fortnight" עם פוסט מאלון), האלבום שהגיע הכי מהר למיליארד השמעות בספוטיפיי (5 ימים) ושבוע הסטרימינג הגדול ביותר אי פעם לאלבום (799 מיליון השמעות). בנוסף, לאלבום היו את מכירות הוויניל השבועיות הגדולות ביותר אי פעם, עם 700,000 עותקי ויניל שנמכרו.
האלבום הגיע היישר למקום הראשון במצעד בילבורד 200 עם 2.61 מיליון יחידות שקולות לאלבומים - שבוע הבכורה השני בגודלו מאז שבילבורד החלו למדוד לפי יחידות שקולות לאלבומים שוות בשנת 2014. בנוסף, סוויפט תפסה את כל 14 המיקומים הראשונים במצעד בילבורד הוט 100 במצעד של תאריך ה-4 במאי 2024. "Fortnight" עם פוסט מאלון הגיע היישר למקום הראשון במצעד ההוט 100, והפך ללהיט ה-12 של סוויפט שהגיע לראש המצעד. בכך, עם 59 להיטים שהגיעו לעשירייה הפותחת במצעד ההוט 100, סוויפט הפכה לאישה הראשונה שעולה על 50 להיטים בעשירייה הפותחת של המצעד. בנוסף, סוויפט הכניסה 32 שירים במצעד ההוט 100, הכי הרבה אי פעם של אישה בשבוע בודד. עם 14 אלבומים בראש מצעד הבילבורד 200, כעת סוויפט, יחד עם ג'יי-זי מחזיקים במקום השני בשיא "מספר האלבומים הגבוה ביותר שהגיע לראש מצעד הבילבורד 200", כשרק הביטלס עוקפים אותם. בנוסף, כל 31 השירים ממהדורת הדלוקס של האלבום נכנסו למצעד ההוט 100. ב-14 ביולי 2024 האלבום הגיע לשבוע ה-12 ברציפות במקום הראשון במצעד בילבורד 200. זה קבע שיא חדש לסוויפט, העולה על אלבומיה הקודמים 1989 ו-Fearless, שכל אחד מהם בילה 11 שבועות במקום הראשון. הוא גם בולט בתור האלבום הראשון של אישה שבילה את 12 השבועות הראשונים שלו במקום הראשון מאז Whitney של ויטני יוסטון בשנת 1987. לפי מצעדי אמצע השנה של Luminate לשנת 2024, The Tortured Poets Department היה האלבום הפופולרי ביותר בארצות הברית במחצית הראשונה של שנת 2024, והרוויח 4.66 מיליון יחידות שקולות לאלבום. בנובמבר 2024, האלבום קיבל תואר פלטינה שש פעמים על ידי איגוד תעשיית ההקלטות האמריקאי, כלומר מכר שישה מיליון עותקים בארצות הברית. בדצמבר 2024, האלבום חזר למקום הראשון במצעד הביבלורד 200, זה השבוע ה-16 הלא רציף שבו הוא מוביל בשנת 2024, בעקבות השקת המהדורה הפיזית של Anthology במהדורה מיוחדת שכללה ארבעה תקליטים ושני תקליטורים והייתה זמינה למכירה רק דרך טארגט במסגרת בלאק פריידיי. בשבוע הראשון המלא שלה, המהדורה המיוחדת רשמה 405,000 יחידות אלבום שקולות בארצות הברית. מתוך סך המכירות, 368,000 היו מכירות אלבום מסורתיות, כאשר 191,000 היו תקליטים ו-177,000 תקליטורים.
האלבום הגיע היישר למקום הראשון במצעד האלבומים הבריטי. זהו האלבום ה-12 ברציפות של סוויפט שהגיע למקום הראשון בבריטניה ובכך סוויפט, יחד עם מדונה, היא הזמרת בעלת המספר הגבוה ביותר של אלבומים שהגיעו לראש המצעד בבריטניה. רק לארבעה מוזיקאים יש יותר אלבומים שהגיע לראש המצעד מסוויפט - הביטלס (16), הרולינג סטונז (14), רובי ויליאמס (14) ואלביס פרסלי (13). אף אמן אחר לא הגיע להישג בפרק זמן קצר כמו סוויפט (11.5 שנים). המכירות בשבוע הראשון של האלבום קבעו את הנתון הטוב ביותר בקריירה של סוויפט, עם 270,000 יחידות שנמכרו. זהו שבוע הפתיחה הגדול ביותר של אלבום בבריטניה מזה 7 שנים, מאז ÷ של אד שירן בשנת 2017, ובכך עלו מכירות האלבום בשבוע הראשון על נתוני המכירות של האלבום 30 של אדל בשנת 2021.
ממאי עד יולי האלבום עמד בראש מצעד בילבורד 200 ואחרי הפסקה של מספר שבועות חזר לראש המצעד באוגוסט ל-3 שבועות נוספות.
פרסים ומועמדויות

| פרס | תאריך | קטגוריה | תוצאה | מקור |
| --- | --- | --- | --- | --- |
| פרס המוזיקה של ARIA | 20 בנובמבר 2024 | האמן הבינלאומי הטוב ביותר | זכייה |  |
| פרס המוזיקה של בילבורד | 12 בדצמבר 2024 | האלבום המוביל של בילבורד 200 | זכייה |  |
| פרס גראמי | 26 בינואר 2025 | אלבום השנה | מועמדות |  |
| פרס גראמי | 26 בינואר 2025 | אלבום הפופ הווקאלי הטוב ביותר | מועמדות |  |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטרליה | מצעד האלבומים האוסטרלי | 1 |
|  איסלנד | הפלייליסט | 1 |
|  איטליה | מצעד האלבומים האיטלקי | 1 |
|  אירלנד | מצעד האלבומים האירי | 1 |
|  ארצות הברית | בילבורד 200 | 1 |
|  ארצות הברית | מצעד האלבומים המסחריים | 1 |
|  ארצות הברית | מצעד אלבומי הסטרימינג | 1 |
|  ארצות הברית | מצעד אלבומי הויניל | 1 |
|  גרמניה | GfK – טופ 100 | 1 |
|  הולנד | מצעד 100 האלבומים ההולנדיים | 1 |
|  הממלכה המאוחדת | מצעד האלבומים הבריטי | 1 |
|  ולוניה | אולטראטופ 40 | 1 |
|  יפן | אוריקון | 4 |
|  ליטא | AGATA | 3 |
|  נורווגיה | VG-lista | 1 |
|  ניו זילנד | המצעד הניו זילנדי הרשמי | 1 |
|  סקוטלנד | מצעד האלבומים הסקוטי | 1 |
|  פינלנד | המצעדים הפיניים הרשמיים | 2 |
|  פלנדריה | אולטראטופ 50 | 1 |
|  צרפת | SNEP | 1 |
|  קנדה | מצעד האלבומים הקנדי | 1 |
|  שוודיה | סוורייטופליסטן | 1 |
מיקומי שיא > מצעדי סוף שנה

|   ‏‏‏  2024> מדינה |   ‏‏‏  2024> מצעד |   ‏‏‏  2024> מיקום שיא |
| --- | --- | --- |
|  אוסטרליה | מצעד האלבומים האוסטרלי | 1 |
|  ארצות הברית | בילבורד 200 | 1 |
|  ארצות הברית | מצעד אלבומי הסטרימינג | 2 |
|  ארצות הברית | מצעד האלבומים המסחריים | 1 |
|  גרמניה | GfK – טופ 100 | 1 |
|  צרפת | SNEP | 9 |
|  קנדה | מצעד האלבומים הקנדי | 1 |
|  שוודיה | סוורייטופליסטן | 9 |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | 2× פלטינה | 140,000 |
| ארצות הברית (RIAA) | 6× פלטינה | 6,000,000 |
| הממלכה המאוחדת (BPI) | זהב | 100,000 |
| ניו זילנד (Recorded Music NZ) | 2× פלטינה | 30,000 |
סיכום
| בכל העולם | — | 6,270,000 |
היסטוריית יציאות לאור

| אזור | תאריך יציאה | פורמט (ים) | מהדורה | חברת תקליטים | הערות |
| --- | --- | --- | --- | --- | --- |
| כלל העולם | 19 באפריל 2024 | הורדה דיגיטלית ‏•‏‏ הזרמת מוזיקה ‏•‏‏ קלטת שמע ‏•‏‏ תקליטור ‏•‏‏ אריך-נגן | סטנדרטית | ריפבליק |  |
| כלל העולם | 19 באפריל 2024 | תקליטור | Collector's Deluxe | ריפבליק |  |
| כלל העולם | 19 באפריל 2024 | הורדה דיגיטלית ‏•‏‏ סטרימינג | The Anthology | ריפבליק |  |
| ארצות הברית | 19 באפריל 2024 | אריך-נגן ‏•‏‏ תקליטור | בלעדיות לטארגט | ריפבליק |  |
| יפן | 20 באפריל 2024 | תקליטור | סטנדרטית ‏•‏‏ דלוקס יפנית | יוניברסל מיוזיק יפן |  |
ביאורים

1 2 3  תחת האלבום The Tortured Poets Department: The Anthology.
מהר"ם מרוטנבורג

.
.
| --- | --- |

מצבת המהר"ם
 לידה:  1220 לערך בערך ד'תתק"פ וורמס, האימפריה הרומית הקדושה
 פטירה:  27 באפריל 1293 י"ט באייר ה'נ"ג אנזיסהיים (אנ'), שוואביה, האימפריה הרומית הקדושה
 מקום קבורה:  בית הקברות היהודי העתיק, וורמס, גרמניה
 תקופת הפעילות:  ? – 27 באפריל 1293 
 השתייכות:  בעלי התוספות
 רבותיו:  רבי יהודה הכהן מפרידברג, רבי יחיאל מפריז, רבי יצחק בן משה בעל האור זרוע, רבי אביגדור הכהן.
 תלמידיו:  רבי שמשון בן צדוק בעל ספר התשב"ץ (תשב"ץ "קטן"), הרא"ש, המרדכי, מאיר הכהן מרוטנבורג (הגהות מימוניות), רבי יצחק מדורא, רבי דן אשכנזי, הרב עזריאל בן יחיאל, משה פרנס מרוטנבורג ואחרים.
רבי מאיר ב"ר ברוך מרוטנבורג נודע בשם המהר"ם מרוטנבורג (אחרי ד'תתק"פ (1220) – י"ט באייר ה'נ"ג (1293)), מגדולי ראשוני אשכנז בתקופת ימי הביניים ומאחרוני בעלי התוספות.
בשנת ה'מ"ו 1286 נכלא המהר"ם על ידי השלטונות במבצר אנזיסהיים (Ensisheim) לאחר שניסה לעלות לארץ ישראל. הקיסר הגרמני דרש סכום כופר עצום כדי לשחררו. על פי המסורת המקובלת, סירב המהר"ם שהקהילה היהודית תפדהו תמורת סכום שכזה מחשש לתקדים שיביא למאסרים ולדרישות כופר דומות נוספות, בסופו של דבר נפטר המהר"ם בכלאו.
ביוגרפיה

המהר"ם נולד ככל הנראה בסביבות שנת 1220, בעיר ורמייזא שבגרמניה. אביו, רבי ברוך, היה תלמיד חכם ומיושבי בית המדרש, ואולי שימש גם כדיין (נפטר כנראה בא' בניסן ה'מ"א). בגיל צעיר נסע לוירצבורג ולמד שם מפי רבי יצחק מווינה בעל אור זרוע. בין רבותיו האחרים באשכנז היו רבי שמואל ברבי מנחם מווירצבורג, ורבי יהודה הכהן מפרידברג, המכונה על ידו 'מורי קרובי'. מהר"ם נסע לצרפת ולמד שם בישיבות בעלי התוספות אצל רבי יחיאל מפריז, רבי שמואל מפלייזא, רבי עזרא הנביא ממונקנטור ורבי שמואל מאיוורא.
כששב לגרמניה שימש כרב במקומות שונים, ונחשב כסמכות הרבנית וההלכתית החשובה ביותר של יהדות אשכנז. שמו נקשר בעיקר בעיירה רוטנבורג על הטאובר השוכנת מדרום לעיר וירצבורג שבגרמניה, ששם הוא הקים ישיבה.
בין תלמידיו היו הרא"ש, המרדכי, רבי יצחק מדורא, רבי שמשון בן צדוק בעל ספר התשב"ץ (תשב"ץ "קטן"), רבי מאיר הכהן מרוטנבורג בעל 'הגהות מימוניות', רבינו דן אשכנזי, ואחרים.
ביוגרפיה > כליאתו > הסיבה לכליאתו

לעת זקנתו החמירו רדיפות היהודים בגרמניה. היהודים נחשבו אז בגרמניה לעבדי האוצר (Servi Camerae Regis) ולכן הייתה אסורה עליהם הגירה מגרמניה משום שזה היה נחשב אז בעיני השלטונות כבריחה. המהר"ם שהיה מעורב בארגון של הגירה שמטרתה הייתה עלייה לארץ ישראל ולפי אברהם גרוסמן אף לפתח את היישוב היהודי בירושלים, החליט לברוח יחד עם משפחתו מגרמניה. כאשר הגיע לאיטליה, יהודי מומר שהלשין עליו הביא להחזרתו לגרמניה, ולכליאתו ביום ד' בתמוז ה'מ"ו (1286) על ידי רודולף הראשון, מלך גרמניה, במבצר אנזיסהיים (אנ') שבחבל אלזס. הוא נאשם בבריחה מגרמניה ובניסיון לארגון בריחה המונית ממנה. הקיסר תבע סכום עצום של 20,000 מארק תמורת שחרורו, ותלמידו, הרא"ש, אסף את דמי הכופר.
ביוגרפיה > כליאתו > מצבו בכלא

בתחילה לא ניתן לו כלל לעסוק בלימוד תורה, עד שריחם עליו אחד משרי הממשלה וביקש שיקלו עליו במאסרו, והביאו לו, על פי בקשתו, קלף ודיו.
כמו כן אפשרו לו ללמוד ולהתדיין עם אחד מתלמידיו הגדולים, רבי שמשון בן צדוק, בעל ספר התשב"ץ (תשב"ץ "קטן"), שבו תיעד בפירוט רב את מנהגי רבו. עם זאת כתב המהר"ם שאין בידו את חיבורי בעלי התוספות, ולפיכך - ”אם יימצא שהתוספות וספרי הפוסקים חולקים עליי, ... דעתי מבוטלת להם”. בהיותו בכלא כתב פירוש למשניות סדר טהרות. בפירושו לפרק רביעי של מסכת אהלות המתחיל במילים "מגדל הפורח באוויר", כותב המהר"ם: ”כל אלו הדברים סבבתי והוספתי בפרק 'מגדל הפורח באוויר' במגדל אזנשהיים בהיותי תפוס שמה, מלבד מה שכתבתי כבר עליו בהיותי בביתי. שבח והלל לאלקי תהילתי אשר לא הסיר תפילתו וחסדו מאיתי, ובמחשכים היה לי דברו נר לרגלי ואור לנתיבתי, ולא עזבני ואל יטשני כל ימי היותי, ואף כי אחרי מותי.”